Γεγονότα Ιανουαρίου 2014

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιανουάριο του 2014, συνοδευόμενα από τις πηγές μέσω των οποίων μεταδόθηκαν. 

## 1 Ιανουαρίου
;Πολιτική
* Η Ελλάδα αναλαμβάνει για 6 μήνες την προεδρία του Συμβουλίου της Ευρωπαϊκής Ένωσης. (Τα Νέα)
*Ο Μπιλ ντε Μπλάζιο ορκίζεται ως ο 109ος Δήμαρχος της Νέας Υόρκης. (AP μέσω''USA Today'')
*Τίθεται σε ισχύ το νέο Σύνταγμα του Βιετνάμ. (Deutsche Welle)

;Οικονομία
* Η Λετονία γίνεται το 18ο μέλος της Ευρωζώνης. (Ναυτεμπορική)

;Πόλεμος και επιθέσεις
*Στη Σομαλία σκοτώνονται 11 άτομα σε βομβιστικές επιθέσεις έξω από ξενοδοχείο στη Μογκαντίσου. (Standard Media), (Reuters) 

;Νόμος και έγκλημα
*Στο Κολοράντο των ΗΠΑ ανοίγουν τα καταστήματα πώλησης κάναβης με κρατική άδεια. (CNN)

;Αθλητισμός
*Το μεγαλύτερο κοινό σε αγώνα χόκεϊ επί πάγου (105.491 άτομα) παρακολουθούν τον αγώνα των Τορόντο Μέιπλ Λιφς που κέρδισαν 3–2 τους Ντιτρόιτ Ρεντ Γουίνγκς στο γήπεδο του Μίσιγκαν για το 2014 NHL Winter Classic. (ESPN)
*Ο Μίκαελ φαν Γκέρουεν κατακτά το παγκόσμιο πρωτάθλημα PDC στα βελάκια για το 2014 επικρατώντας του Πίτερ Ράιτ και γίνεται, σε ηλικία 24 ετών, ο νεότερος σε ηλικία που κερδίζει τον εν λόγω τίτλο. (BBC Sports)

## 2 Ιανουαρίου
;Πόλεμος και επιθέσεις
*Σε επίθεση με παγιδευμένο όχημα σκοτώνονται 5 άτομα και άλλα 20 τραυματίζονται σε νότιο προάστιο της Βηρυτού. (BBC)

;Πολιτική
*Ο πρώην πρωθυπουργός του Ισραήλ Αριέλ Σαρόν νοσηλεύεται σε κρίσιμη κατάσταση έπειτα από νεφρική ανεπάρκεια συνεπεία κώματος από το 2006. (CNN)

;Καταστροφές και δυστυχήματα
*Από βουτιά λεωφορείου σε χαράδρα στα βουνά Δυτικές Γκάτι στην Ινδία, σκοτώνονται τουλάχιστον 27 άνθρωποι και άλλοι 10 τραυματίζονται. (Φωνή της Ρωσίας)
*Από σεισμό μεγέθους 5,5 βαθμών της κλίμακας Ρίχτερ σκοτώνεται 1 άνθρωπος και άλλοι 30 τραυματίζονται στην πόλη Μπαστάκ του Ιράν. (Σκάι) 

## 3 Ιανουαρίου
;Πόλεμος και επιθέσεις
*Σε συγκρούσεις ανάμεσα σε υποστηρικτές της οργάνωσης Αδερφοί Μουσουλμάνοι και αστυνομικούς σκοτώνονται 13 άτομα στην Αίγυπτο. (Reuters) , (Sky News)
*Καθώς κλιμακώνονται οι συγκρούσεις στο Νότιο Σουδάν οι ΗΠΑ απομακρύνουν το επιπλέον διπλωματικό προσωπικό από την πρεσβεία τους στην Τζούμπα. (The Hill)
*Η στρατιωτική αστυνομία της Καμπότζης βάλλει εναντίον εργατών στην υφαντουργία με σκοπό να καταστείλει διαδήλωση, προκαλώντας το θάνατο τουλάχιστον 3 ατόμων. (Ελευθεροτυπία)

;Καταστροφές και δυστυχήματα
*Από χιονοθύελλα που πλήττει τις βορειοανατολικές ΗΠΑ επηρεάζονται οι συγκοινωνίες και χάνουν τη ζωή τους 13 άνθρωποι.(NBC News)

;Νόμος και έγκλημα
*Οι αρχές επιβεβαιώνουν ότι συνελήφθη στην Ολλανδία το ηγετικό στέλεχος του καρτέλ ναρκωτικών Σιναλόα, Ελ Τσίνο Άντραξ.(UT-San Diego)

;Πολιτική και εκλογές
*Σε ανακοίνωση της εκλογικής επιτροπής στη Μαδαγασκάρη αναφέρεται ότι ο Ερί Ραζαοναριμαμπιανινά κέρδισε τις προεδρικές εκλογές στο νησί, με ποσοστό 53,5% των ψήφων έναντι 46,5% του αντιπάλου του.(Euronews) 

;Διεθνείς σχέσεις
*Η Παραγουάη ανακοινώνει επίσημα ότι σταματά να έχει διπλωματικές σχέσεις με τη Δυτική Σαχάρα. (The Maghreb Daily)

## 4 Ιανουαρίου
;Πόλεμος και επιθέσεις
*Η ομοσπονδιακή κυβέρνηση του Ιράκ παραδέχεται ότι απώλεσε τον έλεγχο της πόλης Φαλούτζα, την οποία έχουν πλέον υπό τον έλεγχό τους οι ισλαμιστές μαχητές.(Al Jazeera)

;Καταστροφές και δυστυχήματα
*Από την κατάρρευση ενός τριώροφου υπό κατασκευή κτηρίου στο κρατίδιο Γκόα της νότιας Ινδίας, σκοτώνονται τουλάχιστον 11 άνθρωποι.(BBC), (Voice of America)

;Πολιτική
*Παραιτείται στην Ιταλία ο υφυπουργός Οικονομικών, Στέφανο Φασίνα. (Εξπρές)

## 5 Ιανουαρίου
;Πολιτική και εκλογές
*Στις κάλπες για τις γενικές εκλογές προσέρχονται οι πολίτες του Μπανγκλαντές. (BBC)
;Επιστήμη και τεχνολογία
* Εκτοξεύεται ο τηλεπικοινωνιακός δορυφόρος GSAT-14 με το όχημα GSLV MK.II D5, στην πρώτη επιτυχημένη πτήση μιας ινδικής κρυογενικής μηχανής. (The Hindu)
;Αθλητισμός
*Στο χόκεϊ επί πάγου, ολοκληρώνεται το παγκόσμιο πρωτάθλημα νέων του 2014, με τη Φινλανδία να κερδίζει την οικοδέσποινα Σουηδία με 3–2 στον τελικό, στην πρώτη της νίκη από το 1998. (CBC)
*Στο κρίκετ, η Αυστραλία νικά την Αγγλία 5-0 και ανακτά τον τίτλο The Ashes έπειτα από 7 χρόνια.(ABC.net)

## 6 Ιανουαρίου
;Πόλεμος και επιθέσεις
*Στη Νιγηρία σκοτώνονται σε επίθεση ενόπλων 30 άτομα στο χωριό Σόνονγκ της τοπικής επαρχίας Ριγιόμ.(Reuters) 

;Καταστροφές
*Ρεκόρ χαμηλών θερμοκρασιών σημειώνεται σε πολλά μέρη των ΗΠΑ, που φτάνουν τους -51 βαθμούς Κελσίου. (''Los Angeles Times'') (CBS News) (''Washington Post'')

;Διεθνείς σχέσεις
*Ο Τσέχος υπουργός Εξωτερικών Γιαν Κόχουτ καταδικάζει έντονα την ανακάλυψη παράνομου οπλοστασίου στην παλαιστινιακή πρεσβεία εκεί όπου σκοτώθηκε ο Τζαμάλ αλ Τζαμάλ την Πρωτοχρονιά. (''Miami Herald'')

;Νόμος και έγκλημα
*Σε φυλάκιση 10 ετών καταδικάζεται η γεννημένη στις ΗΠΑ Κόλιν Λα Ρόουζ, η οποία αυτοαποκαλείται "Τζιχάντ Τζέιν", για την αποτυχημένη συνωμοσία να σκοτώσει το Σουηδό καλλιτέχνη Λαρς Βιλκς, ο οποίος είχε εικονογραφήσει τον Μωάμεθ με κεφάλι σκύλου. (BBC)

;Πολιτική
*Η Γερουσία των ΗΠΑ εγκρίνει το διορισμό της Τζάνετ Γέλεν ως τη νέα επικεφαλής της Αμερικανικής Ομοσπονδιακής Τράπεζας. Πρόκειται για την πρώτη γυναίκα στο αξίωμα αυτό. (''Washington Post'')

## 7 Ιανουαρίου
;Πόλεμος και επιθέσεις
*Και οι δύο αντιμαχόμενες πλευρές στη Συρία εκτελούν μαζικά δεκάδες κρατουμένους.(BBC)

;Καταστροφές και δυστυχήματα
*Από τη συντριβή αμερικανικού στρατιωτικού ελικοπτέρου τύπου HH-60 Pave Hawk στις ακτές του Νόρφοκ, σκοτώνονται 4 άτομα. (''The Independent'') (''The Daily Telegraph'')

;Νόμος και έγκλημα
*Η μικρότερη κόρη του Μονάρχη της Ισπανίας, Χουάν Κάρλος, η Ινφάντα Κριστίνα, κατηγορείται για φοροδιαφυγή και ξέπλυμα βρώμικου χρήματος. (Euronews) 

## 8 Ιανουαρίου
;Δυστυχήματα και καταστροφές
*Από πυρκαγιά σε τρένο από το Μουμπάι της Ινδίας, σκοτώνονται 9 επιβάτες. (''Gulf News'') (BBC) (CNN) (UPI)
*Στις ακτές της Βιρτζίνια, σκοτώνονται 2 άτομα και 1 αγνοείται όταν ελικόπτερο του αμερικανικού πολεμικού ναυτικού συντρίβεται. (Ημερησία

;Νόμος και έγκλημα
*Με απόφαση των ενόρκων του Ανώτατου Δικαστηρίου του Λονδίνου δικαιολογείται η αστυνομία (με πλειοψηφία 8-2) για το θανάσιμο πυροβολισμό του 29χρονου Μαρκ Ντάγκαν στο Τότεναμ τον Αύγουστο του 2011. Το γεγονός πυροδότησε τις μεγαλύτερες ταραχές στη σύγχρονη αγγλική ιστορία.(in.gr)

;Τέχνες
*Η Σάντρα Μπούλοκ και ο Τζάστιν Τίμπερλεϊκ κυριαρχούν στην απονομή των βραβείων People's Choice που γίνεται στο Λος Άντζελες. (Το Βήμα)

;Πολιτική και εκλογές
*Ο πρώην πρωθυπουργός της Σομαλίας Αμπντιγουελί Μοχάμεντ Αλί, που επικράτησε οριακά του μέχρι τότε προέδρου, Αμπντιραχμάν Μοχάμαντ Φαρόλε, εκλέγεται από το Κοινοβούλιο της Πούντλαντ ως ο 5ος πρόεδρος της αυτόνομης περιοχής της Σομαλίας. (RBC Radio)

## 9 Ιανουαρίου
;Πόλεμος και επιθέσεις
*Σε επίθεση με παγιδευμένο αυτοκίνητο στην επαρχία Χαμά της Συρίας, σκοτώνονται 18 άτομα, ανάμεσα στα οποία βρίσκονταν γυναίκες και παιδιά. (CNN) (Ynet News)
*Στο βόρειο Πακιστάν ο 14χρονος Αϊτιζάζ Χασάν σκοτώνεται σταματώντας έναν βομβιστή αυτοκτονίας στην είσοδο του σχολείου του, σώζοντας τις ζωές όλων των συμμαθητών του που είχαν συγκεντρωθεί για την πρωινή συγκέντρωση. Την ευθύνη για την επίθεση ανέλαβε σουνιτική οργάνωση. (CNN) (Al Jazeera)
*Η κυβέρνηση του Αφγανιστάν ανακοινώνει την αποφυλάκιση 72 Ταλιμπάν, παρά τις αντιθέσεις των ΗΠΑ, που έκαναν λόγο περί κινδύνων για την ασφάλεια της χώρας. (ABC News)

;Τέχνες και κουλτούρα
*Το βραβευμένο με Γκράμι ντουέτο της ποπ OutKast ενώνεται ξανά. (''USA Today'')

;Καταστροφές και δυστυχήματα
*Από έκρηξη σε εργοστάσιο χημικών της Mitsubishi Materials στο Γιοκάισι της Ιαπωνίας, σκοτώνονται τουλάχιστον 5 άτομα και άλλα 17 τραυματίζονται. (AP μέσω ABC News)

;Νόμος και έγκλημα
*Συλλαμβάνονται στη Βενεζουέλα 7 ύποπτοι για τη δολοφονία της καλλονής και ηθοποιού Μόνικα Σπίαρ και του πρώην συζύγου της.
(''The Miami Herald'')

;Πολιτική και εκλογές
*Ο πρωθυπουργός της Τυνησίας, Αλί Λαραγέντ, υποβάλλει την παραίτησή του, έπειτα από νέες διαδηλώσεις, ανοίγοντας το δρόμο για τη διεξαγωγή νέων εκλογών, με βάση τη συμφωνία ανάμεσα στο ισλαμιστικό κόμμα Ενχάντα και σε άλλα κόμματα της αντιπολίτευσης. (''The Los Angeles Times'')

;Επιστήμη και τεχνολογία
*Οι πρώτες σιαμαίες δίδυμες γκρίζες φάλαινες ανακαλύπτονται στο Μεξικό. (BBC News)

;Αθλητισμός
*Ο ποδοσφαιρικός αστέρας Γιαγιά Τουρέ, που παίζει στην Μάντσεστερ Σίτι, κερδίζει το βραβείο του Αφρικανού ποδοσφαιριστή της χρονιάς. (CNN)

## 10 Ιανουαρίου
;Τέχνες και κουλτούρα
*Η Ισπανία προσκαλεί τους Σεφαρδίτες Εβραίους να επιστρέψουν στη χώρα έπειτα από 500 χρόνια στην εξορία. (BBC News)

;Πόλεμος και επιθέσεις
*Υποκύπτοντας σε πιέσεις, παραιτείται ο πρόεδρος της Κεντροαφρικανικής Δημοκρατίας, Μισέλ Ντζοτοντιά. Υπηρεσιακός πρόεδρος αναλαμβάνει ο Αλεξάντρ-Φερντινάν Νγκεντέ. (''IB Times'')
*Σε επίθεση με παγιδευμένο αυτοκίνητο στο Καράτσι του Πακιστάν, σκοτώνεται ο Τσοντρί Ασλάμ Χαν, ανώτατος ανακριτής της αστυνομίας, γνωστός για την ανάκριση πολλών Ταλιμπάν. Μαζί του σκοτώθηκαν άλλοι 2 αξιωματικοί. (''The Australian'') 
*Η Πολεμική Αεροπορία της Κένυα βομβαρδίζει θέσεις υπόπτων τρομοκρατών σε στρατόπεδο στο Γκαρμπαχαρέι της Σομαλίας, με αποτέλεσμα να σκοτωθούν 30 μαχητές.. (AP μέσω Fox News)

;Διεθνείς σχέσεις
*Η Ινδή διπλωμάτης Ντεβιάνι Κομπραγκάντε εγκαταλείπει τις ΗΠΑ. Το Δεκέμβριο συνελήφθη κατηγορούμενη για απάτη, προκαλώντας αντίποινα στην Ινδία σε βάρος Αμερικανών διπλωματών. (Το Βήμα) (USA Today)

;Πολιτική και εκλογές
*Στην Τυνησία αναλαμβάνει νέα κυβέρνηση, με πρωθυπουργό το Μεχντί Τζομάα.(Πρώτο Θέμα) 

## 11 Ιανουαρίου
;Πόλεμος και επιθέσεις
*Σε συγκρούσεις στη Συρία ανάμεσα σε σκληροπυρηνικούς και σε μετριοπαθείς ισλαμιστές, σκοτώνονται 500 άτομα. (BBC)
**Σύμφωνα με το Συριακό Παρατηρητήριο για τα Ανθρώπινα Δικαιώματα, πέθαναν από ασιτία και εξαιτίας της έλλειψης φαρμάκων 41 Παλαιστίνιοι σε ανταρτοκρατούμενο στρατόπεδο προσφύγων στο Γιαρμούκ, λόγω του αποκλεισμού από το συριακό στρατό. (Raw Story)  (France 24)
*Euromaidan
**Ο εκ των επικεφαλής των διαδηλώσεων στην Ουκρανία, Γιούρι Λουτσένκο, τραυματίζεται στη διάρκεια συμπλοκών με την αστυνομία. (''Los Angeles Times'')

;Νόμος και έγκλημα
*Γύρω στα 110.000 άτομα πραγματοποιούν ειρηνική πορεία στους δρόμους του Μπιλμπάο, απαιτώντας την ανεξαρτησία των Βάσκων και την απελευθέρωση 600 και πλέον φυλακισμένων μελών της ΕΤΑ. (BBC News) (Reuters) 

;Επιστήμη και τεχνολογία
*Αστρονόμοι στο Ευρωπαϊκό Νότιο Παρατηρητήριο, που έχει έδρα το Μόναχο, ανακάλυψαν ένα τεράστιο νεφέλωμα αερίων, μεγέθους πολύ μεγαλύτερου από τη Γη. Είναι η πρώτη φορά που η μάζα αυτή κινείται προς τη μαύρη τρύπα. (''Astronomy'') (Ant1) 

## 12 Ιανουαρίου

;Πόλεμος και επιθέσεις
*Σε βομβιστική επίθεση στο βορειοδυτικό Πακιστάν, με στόχο την αυτοκινητοπομπή που μετέφερε τον Αμίρ Μούκαμ, σύμβουλο του πρωθυπουργού Ναουάζ Σαρίφ, σκοτώνονται 5 άνθρωποι και άλλοι 4 τραυματίζονται. (Πρώτο Θέμα)
*Χιλιάδες άνθρωποι διαδηλώνουν στο Κίεβο σε ένδειξη διαμαρτυρίας για τον ξυλοδαρμό από την αστυνομία του πρώην υπουργού Εσωτερικών, Γιούρι Λουτσένκο. (in.gr)

;Πολιτισμός και τέχνες
*Απονέμονται για 71η χρονιά οι Χρυσές Σφαίρες στο Μπέβερλι Χιλς της Καλιφόρνια. Καλύτερη δραματική ταινία αναδεικνύεται το *[[12 Χρόνια Σκλάβος]]*, ενώ ο *[[Οδηγός διαπλοκής]]* κερδίζει το βραβείο στην κατηγορία καλύτερης ταινίας (Κωμωδία/Μιούζικαλ). (''Los Angeles Times'')

;Αθλητισμός
*Το Παγκόσμιο πρωτάθλημα BDO στα βελάκια για το 2014 κατακτά στους άνδρες ο Άγγλος Στίβεν Μπάντινγκ επικρατώντας του συμπατριώτη του, Άλαν Νόρις, και στις γυναίκες η Λίζα Άστον.(The Guardian)

## 13 Ιανουαρίου
;Πόλεμος και επιθέσεις
*Από έκρηξη σε παράνομη αίθουσα τζόγου στην Επαρχία Λαοσάν της Κίνας, σκοτώνονται 14 άνθρωποι. Σύμφωνα με την αστυνομία, πρόκειται για έγκλημα εκ προμελέτης. (CNN)

;Καταστροφές
*Σεισμός 6,5 Ρίχτερ σημειώνεται στις ακτές του Πουέρτο Ρίκο. (Reuters μέσω CBC)
*Ο Κυκλώνας Ίαν πέρασε από την Τόνγκα στη διάρκεια του Σαββατοκύριακου, αφήνοντας τουλάχιστον 1 νεκρό και προξενώντας υλικές καταστροφές. (ABC News Australia)
*Στις Φιλιππίνες τουλάχιστον 20 άτομα χάνουν τη ζωή τους και άλλα αγνοούνται από τις πλημμύρες στο Μιντανάο των Φιλιππίνων. (''Minneapolis Star Tribune'')

;Πολιτική και εκλογές
*Διαδηλωτές αποκλείουν το κέντρο της πρωτεύουσας Μπανγκόκ, σε μια απόπειρα να ανατρέψουν την κυβέρνηση της Ταϊλάνδης. (BBC)
*Η FIFA επιτρέπει στην ποδοσφαιρική ομάδα του Κοσσυφοπεδίου να δίνει διεθνείς αγώνες, με αντιπάλους όλες τις εθνικές ομάδες που είναι πλήρη μέλη της ομοσπονδίας, εκτός από τα πρώην κράτη της Γιουγκοσλαβίας.(FIFA) 

;Αθλητισμός
*Ο ποδοσφαιριστής της Ρεάλ Μαδρίτης Κριστιάνο Ρονάλντο είναι ο νικητής της Χρυσής Μπάλας για το 2013, ως ο παίκτης με την καλύτερη απόδοση κατά τη διάρκεια του 2013. (''The Telegraph'')

## 14 Ιανουαρίου
;Πόλεμος και επιθέσεις
*Μεταδίδεται ότι συνολικά 46 Παλαιστίνιοι και Σύροι κάτοικοι στο στρατόπεδο Γιαρμούκ πέθαναν από την πείνα και από την έλλειψη ιατρικής φροντίδας από τον περασμένο Οκτώβριο, εξαιτίας του αποκλεισμού που έχει επιβάλει η Συρία στην περιοχή. (''The Guardian'')

;Δυστυχήματα
*Περισσότερα από 200 άτομα πεθαίνουν σε ναυάγιο στον Νείλο, έπειτα από την ανατροπή του πλοίου στο οποίο επέβαιναν, προερχόμενοι από την πόλη Μαλακάλ του Νότιου Σουδάν. (Έθνος)

;Νόμος και έγκλημα
*Η Ρωσία απελαύνει τον Αμερικανό δημοσιογράφο Ντέιβιντ Σάτερ από τη χώρα στην πρώτη τέτοια υπόθεση από το 1982. (''The Guardian'')

;Πολιτική και εκλογές
*Συνταγματικό δημοψήφισμα στην Αίγυπτο 2014
*Στις κάλπες προσέρχονται οι ψηφοφόροι στην Αίγυπτο την πρώτη ημέρα του δημοψηφίσματος για ένα νέο Σύνταγμα.Ένα άτομο σκοτώνεται σε συγκρούσεις στην επαρχία Μπανί Σουέφ, νότια του Καΐρου.(Το Βήμα)
*Γίνεται η ταφή του πρώην πρωθυπουργού του Ισραήλ, Αριέλ Σαρόν στο ράντσο του στο νότιο Ισραήλ. Η κηδεία έγινε με τιμές αρχηγού κράτους. (BBC)(''The Times of Israel'')

## 15 Ιανουαρίου
;Πόλεμος και επιθέσεις
*Στο Ιράκ, τουλάχιστον 26 άνθρωποι σκοτώνονται σε σειρά επιθέσεων στο κέντρο της χώρας.(BBC)

;Δυστυχήματα
*Σε μετωπική σύγκρουση σχολικού λεωφορείου με φορτηγό στο νότιο Πακιστάν, σκοτώνονται 21 άνθρωποι, ανάμεσα στους οποίους και 19 παιδιά, ενώ 11 άλλα παιδιά τραυματίστηκαν. (Ναυτεμπορική) 

;Νόμος και έγκλημα
*Εγκρίνεται στη Νιγηρία νέα νομοθεσία που προβλέπει ποινή φυλάκισης ως και 14 ετών για τους γάμους ομοφυλοφίλων. (Voice of America)

;Πολιτική και εκλογές
**Συνταγματικό δημοψήφισμα στην Αίγυπτο 2014:
*Ολοκληρώνεται η ψηφοφορία στο διήμερο δημοψήφισμα στην Αίγυπτο για νέο Σύνταγμα. Μεταξύ άλλων, προβλέπεται η απαγόρευση των θρησκευτικών πολιτικών κομμάτων, η παροχή ίσων δικαιωμάτων στις γυναίκες με τους άνδρες και η προστασία της μειονότητας των Κοπτών Χριστιανών. (Fox News)

## 16 Ιανουαρίου
;Πόλεμος και επιθέσεις
*Σε βομβιστική επίθεση καμικάζι σκοτώνονται 4 άτομα και άλλα 26 τραυματίζονται στην πόλη Χερμέλ του Λιβάνου, η οποία αποτελεί προπύργιο των μαχητών της οργάνωσης Χεζμπολάχ κοντά στα σύνορα με τη Συρία. (Reuters) 

;Καταστροφές και δυστυχήματα
*Τουλάχιστον 13 είναι οι νεκροί και 40.000 οι άστεγοι στην επαρχία Βόρειο Σουλαουέζι της Ινδονησίας, έπειτα από σφοδρές πλημμύρες. (AFP μέσω Yahoo! News)

;Τέχνες και κουλτούρα
*Οι ταινίες *[[Gravity (ταινία)|Gravity]]* και *[[American Hustle (ταινία)|American Hustle]]* οδηγούν τις υποψηφιότητες στα 86α Βραβεία της Ακαδημίας. (''Los Angeles Times'')

## 17 Ιανουαρίου
;Πόλεμος και επιθέσεις
*Σε επίθεση με πύραυλο στην πόλη Αρσάλ του Λιβάνου σκοτώνονται 7 άτομα και άλλα 15 τραυματίζονται.(Reuters) 
*Τουλάχιστον 14 άτομα σκοτώνονται σε βομβιστική επίθεση αυτοκτονίας που λαμβάνει χώρα σε εστιατόριο της Καμπούλ.(BBC)

;Τέχνες και κουλτούρα
*Η εγγονή της Ελισάβετ Β΄ Ζάρα Φίλιπς, φέρνει στον κόσμο μία κόρη. (BBC)
*Ο πρόεδρος Γιουέρι Μουσέβενι αρνείται να υπογράψει το νομοσχέδιο που θα ποινικοποιεί την ομοφυλοφιλία στην Ουγκάντα, αντιπροτείνοντας την επανένταξή τους. (''The Huffington Post'')
*Τμήμα από οστό της λεκάνης που ανακαλύφθηκε στο Ουίντσεστερ το 1999 μπορεί να ανήκει στο βασιλιά Αλφρέδο το Μεγάλο ή στο γιο του, τον Εδουάρδο τον Πρεσβύτερο. (BBC)

;Δυστυχήματα και καταστροφές
*Στη διάρκεια πανικού που συμβαίνει στην οικία του Μουσουλμάνου θρησκευτικού ηγέτη Μοχάμεντ Μπουρανουντίν στην πόλη Μουμπάι της Ινδίας, σκοτώνονται 18 άτομα. (SBS World News)

## 18 Ιανουαρίου
;Πόλεμος και επιθέσεις
*Ένας ιρανός διπλωμάτης σκοτώνεται στην πρωτεύουσα Σανάα της Υεμένης στη διάρκεια επιχείρησης για την απαγωγή του από ενόπλους κοντά στην οικία του πρέσβη.(Reuters) 

;Νόμος και έγκλημα
*Εκδίδεται ένταλμα για τη σύλληψη του ηγέτη της αντιπολίτευσης στην Παπούα Νέα Γουινέα, Μπέλντεν Νάμαχ αναφορικά με τους ισχυρισμούς ότι απείλησε τον διευθυντή της αστυνομίας με μία επιστολή του. (News Limited) 

;Πολιτική και εκλογές
*Συνταγματικό δημοψήφισμα στην Αίγυπτο 2014
**Το εκλογικό συμβούλιο της Αιγύπτου αναφέρει ότι στο πρόσφατο δημοψήφισμα, το 98,1% των πολιτών ενέκριναν το νέο Σύνταγμα, που υποστηρίζεται από το στρατό, με τη συμμετοχή να διαμορφώνεται στο 38,6%. (AP)

;Τέχνες και κουλτούρα
*Κατά την 19η απονομή των Βραβείων του Σωματείου Αμερικανών Ηθοποιών, ο Μάθιου Μακόναχι κερδίζει το βραβείο καλύτερου ανδρικού ρόλου για την ερμηνεία του στο *[[Dallas Buyers Club]]* και η Κέιτ Μπλάνσετ κερδίζει το βραβείο εξαίρετης γυναικείας ερμηνείας σε πρωταγωνιστικό ρόλο με τη *[[Θλιμμένη Τζάσμιν]]*. (''Los Angeles Times'')
*Ο Άγγλος Λιούις Κλαρκ από το Μπρίστολ πετυχαίνει νέο παγκόσμιο ρεκόρ και σε ηλικία 16 ετών γίνεται το νεότερο σε ηλικία πρόσωπο που διασχίζει το Νότιο Πόλο.(BBC)

## 19 Ιανουαρίου
;Πόλεμος και επιθέσεις
*Σε βομβιστική επίθεση με στόχο στρατιωτικό κονβόι στην πόλη Μπανού του βορειοδυτικού Πακιστάν σκοτώνονται τουλάχιστον 20 στρατιώτες. (BBC)

;Πολιτική και εκλογές
*Στην Ουγγαρία προκηρύσσονται βουλευτικές εκλογές για τις 6 Απριλίου. (AFP μέσω GlobalPost) 
*Ο Σεΐχ Μοχάμεντ Μπιν Ρασίντ Αλ Μάκτουμ, πρωθυπουργός και αντιπρόεδρος της κυβέρνησης των Ηνωμένων Αραβικών Εμιράτων, ανακοινώνει ότι η στρατιωτική θητεία θα είναι υποχρεωτική για τους άρρενες ηλικία 18-30 ετών. (ArabianBusiness.com)
;Αθλητισμός
*Ολοκληρώνεται στη Βουδαπέστη το Πανευρωπαϊκό Πρωτάθλημα Καλλιτεχνικού Πατινάζ. (Επίσημη ιστοσελίδα της διοργάνωσης του 2014)
*Στο Ράλι Ντακάρ για πρώτη φορά στα αυτοκίνητα κερδίζει ο Ισπανός Νάνι Ρόμα, στις μοτοσικλέτες ο συμπατριώτης του Ρόμα, Μαρκ Κόμα, στα φορτηγά ο Ρώσος Αντρέι Καργκίνοφ και στις γουρούνες ο Χιλιανός Ιγκνάσιο Κασάλε.(Πρώτο Θέμα)

## 20 Ιανουαρίου
;Διεθνείς σχέσεις
*Με απόφαση της ΕΕ αναστέλλονται για 6 μήνες οι κυρώσεις που είχαν επιβληθεί εναντίον του Ιράν, ενώ ταυτόχρονα χαλαρώνουν ορισμένες και από τις αμερικανικές κυρώσεις εναντίον της Τεχεράνης. (Ελευθεροτυπία)
(''The Washington Post'')

;Πόλεμος και επιθέσεις
*Οργάνωση ισλαμιστών αναλαμβάνει την ευθύνη για τις πρόσφατες βομβιστικές επιθέσεις στη Ρωσία, απειλώντας με τρομοκρατική επίθεση στη διάρκεια των προσεχών Χειμερινών Ολυμπιακών Αγώνων στο Σότσι. (Reuters) 
*Στη Συρία σε 2 επιθέσεις με παγιδευμένα οχήματα σε ανταρτοκρατούμενη ζώνη, στα σύνορα με την Τουρκία, σκοτώνονται τουλάχιστον
16 άτομα. (Reuters) 
 
;Δυστυχήματα
*Αναγκαστική προσγείωση σε ορεινή περιοχή της Τρανσυλβανίας (στη Ρουμανία) εκτελεί ένα μικρό αεροσκάφος με επιβάτες ιατρικό προσωπικό. Νεκρός βρίσκεται ο πιλότος του και ένας επιβάτης, ενώ αρκετοί ακόμα τραυματίζονται.(''NewsDaily'')

;Πολιτική και εκλογές
*Η προσωρινή Εθνοσυνέλευση της Κεντροαφρικανικής Δημοκρατίας εκλέγει την Κατρίν Σαμπά-Πανζά στο αξίωμα της προσωρινής προέδρου. Πρόκειται για την πρώτη γυναίκα που γίνεται αρχηγός κράτους στη χώρα αυτή.(Reuters) 

## 21 Ιανουαρίου
;Πόλεμος και επιθέσεις
*Σε βομβιστική επίθεση στη Βηρυτό του Λιβάνου σκοτώνονται 4 άτομα και άλλα 35 τραυματίζονται. (AP μέσω ''USA Today'')

;Πολιτική και εκλογές
*Η κυβέρνηση της Ταϊλάνδης κηρύσσει την Μπανγκόκ και τις γύρω περιοχές σε κατάσταση εκτάκτου ανάγκης για 60 ημέρες από αύριο, καθώς κλιμακώνονται οι αντικυβερνητικές διαδηλώσεις. (BBC)

;Νόμος και έγκλημα
*Στο Ιράκ εκτελούνται με απαγχονισμό 26 καταδικασμένοι για τρομοκρατία. (AP μέσω ''USA Today'')

## 22 Ιανουαρίου
;Πόλεμος και επιθέσεις
*Ο επικεφαλής του αντικυβερνητικού Ενωμένου Μετώπου για Δημοκρατία εναντίον της Δικτατορίας Κουαντσάι Πράιπανα, σκοτώνεται από πυρά στην πόλη Ουντόν Θανί, με τους διαδηλωτές να αψηφούν την κατάσταση πολιορκίας και να συρρέουν στην Μπανγκόκ. (BBC News)
*Euromaidan:
**Οι δυνάμεις ασφαλείας στο Κίεβο αρχίζουν να διαλύουν τους καταυλισμούς των διαδηλωτών, δύο εκ των οποίων πιστεύεται ότι σκοτώθηκαν σε συμπλοκές με την αστυνομία. (AP μέσω Montreal Gazette), (Reuters) 

;Τέχνες και κουλτούρα
*Ένα μπλε διαμάντι ανακαλύπτεται στο Κουλινάν της Νότιας Αφρικής. (BBC)

## 23 Ιανουαρίου
;Πόλεμος και επιθέσεις
*Υπογράφεται συμφωνία στην Αντίς Αμπέμπα για κατάπαυση του πυρός στο Νότιο Σουδάν ανάμεσα στην κυβέρνηση και στους αντάρτες. (Press TV) 
;Καταστροφές και δυστυχήματα
*Από πυρκαγιά σε οίκο ευγηρίας στο Λ' Ιλ Βερτ του Κεμπέκ πεθαίνουν 5 άτομα και άλλα 30 αγνοούνται. (The Toronto Sun)
;Νόμος και έγκλημα
*Ο αστέρας της ποπ Τζάστιν Μπίμπερ συλλαμβάνεται για οδήγηση υπό την επήρεια αλκοόλ και για αντίσταση κατά της αρχής.
(CNN)
* Το Ανώτατο Δικαστήριο της Ρωσίας αποφυλακίζει τον Πλάτον Λεμπέντεφ, επιχειρηματικό εταίρο του Ρώσου μεγιστάνα και πρώην επικεφαλής της Yukos Μιχαήλ Χοντορκόφσκι, έχοντας εκτίσει περισσότερα από 10 χρόνια στη φυλακή. (BBC News)

;Επιστήμη
*Ανακαλύπτεται ένα φωτεινό σούπερ νόβα τύπου -Ia SN 2014J στο γαλαξία Messier 82. (AAVSO)

## 24 Ιανουαρίου
;Πόλεμος και επιθέσεις
*Euromaidan:
**Οι ταραχές στην Ουκρανία επεκτείνονται στις πόλεις Χμέλνιτσκι, Ζιτομίρ, Τσερκάσι, Λβιβ, Τερνοπίλ, Ίβανο-Φρανκίβσκ, Λουτσκ, Ρίβνε και Τσερνίβτσι. Στο Ρίβνε και στο Λβιβ έγινε διάρρηξη στα γραφεία των κυβερνητών, ενώ να υπογράψει επιστολή παραίτησης εξαναγκάζεται ο τοπικός κυβερνήτης του Λβιβ.*[http://www.nytimes.com/2014/01/25/world/europe/ukraine-protests.html?_r=0 (New York Times]*, ''National Post'')
*Από έκρηξη 3 βομβών στο Κάιρο, πρωτεύουσα της Αιγύπτου, σκοτώνονται γύρω στα 5 άτομα. (BBC)

;Δυστυχήματα
*Από πυρκαγιά εξαιτίας πτώσης κεραυνού σε αποθήκη όπλων σε αδαμαντωρυχείο της Μπούτζι Μάγι, στη Λαϊκή Δημοκρατία του Κονγκό, σκοτώνονται περισσότερα από 20 άτομα.(Press TV) 

;Πολιτική και εκλογές
*Ο Ντανιέλ Ονά Οντό διορίζεται νέος πρωθυπουργός της Γκαμπόν από τον πρόεδρο Αλί Μπεν Μπονγκό. (Reuters Africa) 

## 25 Ιανουαρίου
;Πόλεμος και επιθέσεις
*Οι Φιλιππίνες και οι αντάρτες Μόρο καταλήγουν σε συμφωνία, που μπορεί να βοηθήσει στον τερματισμό της 45χρονης σύρραξης. (Fox News)
*Σε επεισόδιο με ανταλλαγή πυροβολισμών στο Mall της Κολούμπια στην πολιτεία Μέριλαντ των ΗΠΑ, σκοτώνονται 3 άτομα. BBC

;Πολιτική και εκλογές
*Ο Ερί Ραζαοναριμαμπιανινά ορκίζεται Πρόεδρος της Μαδαγασκάρης, μία ημέρα μετά την παραίτηση του Αντρί Ραζοελίνα και λίγες εβδομάδες μετά τη νίκη του στις προεδρικές εκλογές. Την ορκωμοσία του νέου προέδρου επισκιάζει η έκρηξη χειροβομβίδας με απολογισμό 1 παιδί νεκρό και άλλους 33 τραυματίες. (ABC News)
*Euromaidan:
**Ο πρόεδρος της Ουκρανίας Βίκτορ Γιανουκόβιτς προτείνει σε δύο ηγετικά στελέχη της αντιπολίτευσης να αναλάβουν το αξίωμα του πρωθυπουργού. Η αντιπολίτευση επιμένει στην παραίτηση του προέδρου. (in.gr)
**Διαδηλωτές επιχειρούν να καταλάβουν το κτήριο του Υπουργείου Εργασίας στο Κίεβο. (Έθνος)

;Αθλητισμός
*Στον τελικό του Αυστραλιανού Όπεν, η Κινέζα Να Λι νικά τη Σλοβάκα Ντομίνικα Τσιμπούλκοβα 7-6, 6-0 και κατακτά τον τίτλο στο μονό των γυναικών. (''Sydney Morning Herald'')

## 26 Ιανουαρίου
;Πόλεμος και επιθέσεις
*Σε βομβιστική επίθεση αυτοκτονίας με στόχο στρατιωτικό λεωφορείο στην Καμπούλ, πρωτεύουσα του Αφγανιστάν, σκοτώνονται 2 στρατιώτες και 2 πολίτες. (BBC)

;Καταστροφές και δυστυχήματα
*Ισχυρός σεισμός μεγέθους 5,9 Ρίχτερ σημειώνεται στην Κεφαλονιά, προξενώντας υλικές ζημιές. Η δόνηση έγινε αισθητή μέχρι την Αθήνα. (Πρώτο Θέμα)
*Σε ναυάγιο πλοίου στα ανοιχτά των νησιών Ανταμάν-Νικομπάρ, στον Κόλπο της Βεγγάλης, πνίγονται τουλάχιστον 21 άτομα και περί τα 10 άλλα διασώζονται. (Ελευθεροτυπία)

;Αθλητισμός
*Στον τελικό του Αυστραλιανού Όπεν, ο Ελβετός Στάνισλας Βαβρίνκα νικά τον Ισπανό Ραφαέλ Ναδάλ 6-3,6-2,3-6,6-3 και κατακτά τον τίτλο στο μονό των αντρών. (''Τα Νέα'')

## 27 Ιανουαρίου
;Πόλεμος και επιθέσεις
*Στη Νιγηρία, εκφράζονται φόβοι ότι σκοτώθηκαν 61 άνθρωποι έπειτα από ένοπλες επιθέσεις στα κρατίδια Ανταμάουα και Μπόρνο. (Xinhua)

;Πολιτική και εκλογές
*Το κυβερνών στρατιωτικό συμβούλιο της Αιγύπτου εγκρίνει την υποψηφιότητα του στρατιωτικού Αμπντέλ Φατάχ αλ Σίσι, αρχιπραξικοπηματία το 2013, οπότε ανατράπηκε ο πρόεδρος Μοχάμεντ Μόρσι, για τις επικείμενες προεδρικές εκλογές.(BBC)
*Υπογράφεται από τον πρόεδρο Mονσέφ Μαρζουκί και τίθεται σε ισχύ το νέο Σύνταγμα της Τυνησίας. (''Σκάι'')
*Πρόεδρος της Ονδούρας ορκίζεται ο συντηρητικός Χουάν Ορλάντο Ερνάντες. (Channel News Asia)

## 28 Ιανουαρίου

;Υγεία
*Απαγορεύονται οι πωλήσεις ζωντανών πουλερικών στην ανατολική Κίνα, έπειτα από το θάνατο 19 ατόμων από επιδημία της γρίπης των πουλερικών.(News Limited) 

;Πολιτική και εκλογές
*Ο απόστρατος στρατηγός Πίτερ Κοσγκρόουβ διορίζεται στο αξίωμα του Γενικού κυβερνήτη της Αυστραλίας. (AAP μέσω ''Courier-Mail'') 
*Euromaidan:
**Την παραίτησή του υποβάλλει ο πρωθυπουργός της Ουκρανίας Μίκολα Αζάροβ στον πρόεδρο Βίκτορ Γιανουκόβιτς, με σκοπό να επιλυθεί ειρηνικά η κρίση. (CBC)
**Ο πρόεδρος Γιανουκόβιτς αποδέχεται την παραίτηση και ο πρωθυπουργός παραμένει στη θέση του μέχρι το σχηματισμό νέας κυβέρνησης. (BBC)
**Το Κοινοβούλιο ανακαλεί τους αυστηρούς νόμους εναντίον των διαδηλώσεων, οι οποίοι είχαν πυροδοτήσει τις ταραχές. (''Ημερησία'')

;Επιστήμη και τεχνολογία
*Με βάση αναλύσεις DNA, αποκαλύπτεται ότι η Πανώλη του Ιουστινιανού, από την οποία πέθαναν οι μισοί κάτοικοι της Ευρώπης τον 6ο μ.Χ. αιώνα, προκλήθηκε από μία παραλλαγή του βακτηρίου *[[Yersinia pestis]]*, το οποίο πιστεύεται ότι ευθύνεται και για το Μαύρο Θάνατο. (Health Canal)

## 29 Ιανουαρίου
;Πόλεμος και επιθέσεις
*Στις Φιλιππίνες σκοτώνονται περισσότερα από 40 άτομα σε συγκρούσεις στο νησί Μιντανάο ανάμεσα σε ένοπλες ομάδες της κυβέρνησης που αντιτάσσονται στην πρόσφατη ειρηνευτική συμφωνία και σε ισλαμιστές αντάρτες. (''New York Times''), (BBC)

;Καταστροφές και δυστυχήματα
*Στην Ινδία, το θάνατο 7 ατόμων και τον τραυματισμό άλλων 14 προξενεί η σύγκρουση λεωφορείου με βυτιοφόρο στο δρόμο ταχείας κυκλοφορίας Μουμπάι - Αχμενταμπάντ.(NDTV) 

;Διεθνείς σχέσεις
*Ο Έντουαρντ Σνόουντεν προτείνεται για το Νόμπελ Ειρήνης. (Bloomberg)

;Επιστήμη και τεχνολογία
*Επιστήμονες ανακαλύπτουν έναν τρόπο για μετατροπή κανονικών κυττάρων σε βλαστοκύτταρα, μέθοδος που μπορεί να χρησιμοποιηθεί σε οποιοδήποτε μέρος του σώματος. Προηγουμένως, η σταθερή μέθοδος για να αποκτηθούν βλαστοκύτταρα ήταν η εξαγωγή τους από το έμβρυο.(The New York Times)

;Νόμος και έγκλημα
*Ο Καναδός τραγουδιστής Τζάστιν Μπίμπερ παραδίδεται στην αστυνομία του Τορόντο για να του απαγγελθούν κατηγορίες για επίθεση.
(Time) 

;Πολιτική και εκλογές
*Στην Τσεχία ορκίζεται η νέα κυβέρνηση, με επικεφαλής τον Μπόχουσλαβ Σομπότκα και συναποτελούμενη από τους Σοσιαλδημοκράτες, το φιλελεύθερο ANO 2011 και τους Χριστιανοδημοκράτες. (Radio Prague)

## 30 Ιανουαρίου
;Πόλεμος και επιθέσεις
*Στο Ιράκ, 6 βομβιστές-καμικάζι καταλαμβάνουν το κτήριο του Υπουργείου Μεταφορών στη Βαγδάτη, σκοτώνοντας τουλάχιστον 24 ομήρους προτού ανακαταληφθεί από τις δυνάμεις ασφαλείας. (Reuters μέσω NDTV)

;Οικονομία
* Η κινέζικη τεχνολογική εταιρεία Lenovo εξαγοράζει την Motorola Mobility από την Google αντί του ποσού των 3 δισ. δολαρίων και δημιουργεί τη δική της μονάδα κινητής τηλεφωνίας. (BBC News)

;Διεθνείς σχέσεις
*Οι Φιλιππίνες αρνούνται να ζητήσουν συγνώμη από το Χονγκ Κονγκ για την κρίση ομήρων στη Μανίλα, μία ημέρα μετά την ανάκληση της έκδοσης ελεύθερης βίζας από το έδαφος. (''Bloomberg Businessweek'')

;Νόμος και έγκλημα
*Η Αμερικανίδα Αμάντα Νοξ κρίνεται ένοχη για τη δολοφονία της Βρετανίδας φοιτήτριας Μέρεντιθ Κέρτσερ μαζί με τον πρώην φίλο της Νοξ, Ραφαέλε Σολεσίτο.(News Limited) 

;Πολιτική και εκλογές
*Διαλύεται ο κυβερνών συνασπισμός στη Δανία, καθώς αποχωρεί από την κυβέρνηση το Σοσιαλιστικό Κόμμα του Λαού, εξαιτίας της μερικής πώλησης της κρατικής εταιρείας DONG Energy στην Goldman Sachs. (Copenhagen Post)
*Στην πρώτη παραίτηση υπουργού στο Ιράν από τότε που ανέλαβε ο πρόεδρος Χασάν Ρουχανί, παραιτείται ο Μοχάμαντ Αλί Νατζαφί υπουργός Πολιτισμού, Χειροτεχνίας και Οργανώσεως του Τουρισμού. (tehrantimes) (Trend)
*Στην Ολλανδία, παραιτείται ο υφυπουργός Οικονομικών Φρανς Γουίκερς έπειτα από την αυστηρότατη κριτική από την αντιπολίτευση για τις πράξεις του. (NOS)

## 31 Ιανουαρίου
;Πόλεμος και επιθέσεις
*Στη Νότια Υεμένη, σκοτώνονται 15 στρατιώτες και άλλοι 4 τραυματίζονται στη διάρκεια ύποπτης επίθεσης μαχητών της Αλ Κάιντα σε στρατιωτικό φυλάκιο.(Reuters) 

;Νόμος και έγκλημα
*Ο Ραφαέλε Σολεσίτο συλλαμβάνεται στην Ιταλία, κοντά στα σύνορα με την Αυστρία, έπειτα από τη νέα του καταδίκη για το φόνο της Μέρεντιθ Κέρτσερ. (BBC)

;Ατυχήματα
*Ανακοινώνεται από το σταθμό επεξεργασίας εξαντλημένων πυρηνικών καυσίμων του Σέλαφιλντ στο Ηνωμένο Βασίλειο (όπου συνέβη το 1957 το χειρότερο πυρηνικό ατύχημα στην ιστορία της χώρας) ότι ανιχνεύτηκαν υψηλά επίπεδα ραδιενέργειας σύμφωνα με έναν από τους εσωτερικούς μετρητές του. Το Υπουργείο Ενέργειας υποβαθμίζει τη σοβαρότητα του περιστατικού. (MSN) (Σταρ)

 01